

PROJEKTS uz 29.06.2023.

vēlamais datums izskatīšanai: Izglītības komitejā 05.07.2023.

domē: 26.07.2023.

sagatavotājs: Raivis Pauls

ziņotājs: Raivis Pauls

LĒMUMS

Ādažos, Ādažu novadā

2023. gada 26. jūlijā **Nr.**«DOKREGNUMURS»

**Par *Nordplus* programmas Jauniešu izglītības programmas projekta īstenošanu**

Carnikavas pamatskola (turpmāk – CPS) ir Ādažu novada pašvaldības dibināta vispārējās izglītības iestāde, kuras mērķis ir sniegt kvalitatīvu izglītību Ādažu novada bērniem, nodrošinot kvalitatīvu pedagoģisko personālu mācību procesa veikšanai.

Latvijas ilgtspējīgas attīstības stratēģijas līdz 2030. gadam 160. punkts nosaka, ka profesionālās un vispārējās izglītības iestāžu programmās ir jāintegrē uzņēmējdarbības programmas, lai orientētu jauniešus uz karjeras veidošanu uzņēmējdarbībā, veicinot viņos iniciatīvu, radošumu un uzņēmējspēju, kā arī piedāvājot viņiem iegūt praktiskas zināšanas par uzņēmējdarbības uzsākšanu un vadību.

CPS 2023. gada 1. februārī Zviedrijas Augstākās izglītības padomes izsludinātā *Nordplus* Jauniešu izglītības programmas projektu konkursa ietvaros iesniedza projekta iesniegumu *“*Career Choice to Change the World” (turpmāk – Projekts).

2023. gada 28. aprīlī Projekts tika atbalstīts, tā īstenošana laiks ir no 2023. gada septembra līdz 2024. gada oktobrim. CPS ir Projekta koordinators, bet Audru School (Igaunija) un Vistan school (Somija) ir projekta partneri.

Projekta mērķis ir 2023./2024. mācību gada laikā organizēt nedēļu garus pieredzes apmaiņas braucienus katras skolas 20 izglītojamajiem un 4 pedagogiem uz Somiju, Igauniju un Latviju ar nolūku apgūt karjeras vadības prasmes projektā iesaistītajās skolās, lai vēlāk integrētu šāda veida programmas formālajā un/vai neformālajā izglītībā.

Projekta ietvaros tiks īstenoti šādi pasākumi:

* izglītojamo grupu mobilitāte;
* darba ēnošana;
* kursi un apmācība;
* izglītojamo īstermiņa mācību mobilitāte.

Apstiprinātais finansējums Projektam ir 61 520,00 *euro* (*sešdesmit viens tūkstotis pieci simti divdesmit euro, nulle centi*) apmērā.

Pēc līguma parakstīšanas Zviedrijas Augstākās izglītības padome izmaksā avansa maksājumu 80 % no kopējās summas un noslēguma maksājumu 6 mēnešu laikā pēc projekta noslēguma atskaites dokumentu saņemšanas.

Projekta īstenošana neradīs finansiālu slogu pašvaldības budžetam, jo pašvaldībai jānodrošina projekta priekšfinansējums 20 % jeb 12 304,00 *euro* (*divpadsmit tūkstoši trīs simti četri euro, nulle centi*) līdz projekta noslēguma maksājuma saņemšanai, kas tiks atmaksāts pašvaldībai pēc Projekta noslēguma. Priekšfinansējums jāparedz pašvaldības 2024. gada budžetā.

Dalība projektā atbilst Ādažu novada ilgtspējīgas attīstības stratēģijas 2013. – 2037. gadam programmas stratēģiskajam mērķim SM3 “Izglītota sabiedrība un kvalitatīvi pakalpojumi”, kas paredz attīstīt pakalpojumus, lai iedzīvotājiem rastos vēlme dzīvot, mācīties, strādāt un atpūsties, radot iespējas ikvienam iegūt izglītību ar mērķi, lai iedzīvotāji būtu kvalificēti un darba tirgū pieprasīti speciālisti, kā arī aktīvi savas dzīves vides uzlabotāji, kas atbildīgi iesaistās sabiedriskajās aktivitātēs un labprāt pavada brīvo laiku novadā.

Dalība projektā atbilst Ādažu novada Attīstības programmai (2021.-2027.) vidējā termiņa prioritātei “VTP14: Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”.

Pamatojoties uz Pašvaldību likuma 4. panta pirmās daļas 4. punktu, 5. panta pirmo daļu un Valsts pārvaldes iekārtas likuma 54. panta piekto daļu, kā arī domes Izglītības, kultūras, sporta un sociālās komitejas 05.07.2023. atzinumu un Finanšu komitejas 19.07.2023. atzinumu, Ādažu novada pašvaldības dome

**NOLEMJ:**

1. Atbalstīt Carnikavas pamatskolas dalību Nordplus Junior 2023 programmā ar mērķi īstenot projektu Nr. NPJR-2023/10344 *“*Career Choice to Change the World”.
2. CPS direktoram Raivim PAULAM:
   1. parakstīt projekta finansējuma līgumu;
   2. nodrošināt projekta vadību, gala atskaites sagatavošanu un iesniegšanu finansētājam;
   3. iekļaut CPS 2024. gada budžeta līdzfinansējumu 12 304,00 *euro**(divpadsmit tūkstoši trīs simti četri euro, nulle centi*) apmērā projekta norišu izdevumu apmaksai.
3. Papildināt Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “C14.1.10.5. Nordplus programmas Jauniešu izglītības programmas projekta “Career Choice to Change the World” īstenošana” (atbildīgais – Carnikavas pamatskola; izpildes termiņš 2023.-2024.; Finanšu resursi – ES finansējums, Pašvaldībasa finansējums; Iznākuma rādītāji – Projekta mērķis ir 2023./2024. mācību gada laikā organizēt nedēļu garus pieredzes apmaiņas braucienus katras skolas 20 izglītojamajiem un 4 pedagogiem uz Somiju, Igauniju un Latviju ar nolūku apgūt karjeras vadības prasmes projektā iesaistītajās skolās, lai vēlāk integrētu šāda veida programmas formālajā un/vai neformālajā izglītībā. Projekta ietvaros tiks īstenoti šādi pasākumi: izglītojamo grupu mobilitāte, darba ēnošana, kursi un apmācība, izglītojamo īstermiņa mācību mobilitāte.).
4. CPS pedagoģei - karjeras konsultantei Arnitai KAMPĀNEI pildīt Ādažu novada pašvaldības kontaktpersonas pienākumus projekta ietvaros.
5. Pašvaldības Centrālās pārvaldes Izglītības un jaunatnes nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

CPS, IJN, FIN, GRN, APN - @

R. Pauls, 26344247